LidanRubinov/Halacha-QA huggingface dataset:
שאלה: יסודות האמונה: לכבוד הרב: כידוע ה לא מעמיד אדם בניסיון שהוא לא יכול לעמוד בו. מדוע בכל זאת רואים אנשים שלא עומדים בניסיון? למשל אדם שזכה בפיס והתאבד, או אדם שאיבד את שפיות דעתו, או אדם שקיבל מחלה והתמוטט מזה. ואם נגיד שזאת היתה בחירה של אותו אדם שלא לעמוד בניסיון למרות שכן יש לו כלים בשביל זה. אי אפשר לאמר זאת על אדם שאיבד את שפיותו כי זה לא בשליטתו. מחכה ומצפה לתשובתכם בקרוב. אם אפשר לענות לי תשובה עבור אחותי שעדיין לא בקיאה במושגים של אמונה וביטחון ידיעה מול בחירה וכו. ב מראש
תשובה: ב"ה שמחתי על השאלה היפה. מאוד חשוב מאוד לשאול שאלות כאלו שמעסיקות אותנו, שעל ידי שאלת שאלות כאלו אנו זוכים להתקדם. אחד מהדברים החשובים ביותר הוא ללמוד איך ה' יתברך מנהיג את העולם. כבר נאמר בנביא "כבוד אלוקים חקור דבר" והסביר המהר"ל מפראג זצ"ל שיש חשיבות גדולה לחקור וללמוד את הנהגת ה', איך ה' מנהיג את העולם. ככל שאנו זוכים להבין יותר את הנהגת ה', כך אנו זוכים להיות יותר מחוברים אליו יתברך. אחד מהיסודות הגדולים ביותר ביהדות הוא הבחירה החופשית. לכל אחד יש בחירה חופשית האם לעשות טוב או לא. היסוד הזה חשוב מאוד, שהוא הנותן משמעות לכל החיים שלנו. כשאדם עושה מעשה מתוך בחירה חופשית הוא מגלה את הרצון שלו ואת הקישור שלו לדברים, וממילא מגלה את עצמו. מעשה בלי בחירה חסר משמעות. ביהדות מעשה בלא בחירה מוגדר כאונס, ובאופן כללי בדרך כלל לא נענשים עליו. ה' יתברך הוריד אותנו לעולם כדי לעשות מתוך בחירה וכך המעשים שלנו מקבלים משמעות וערך, ועל ידי מעשים אלו אנו זוכים לשכר. אם לא הייתה בחירה חופשית לא הייתה משמעות למעשים שלנו וממילא לא היה שייך לתת לנו שכר על אותם המעשים. הבחירה החופשית של האדם היא מרכז החיים שלנו, לכן בדרך כלל לא ניטלת מהאדם הבחירה. אמנם, מטובו של ה' אלינו זה שה' יתברך לא נותן לנו התמודדות שאין בנו את הכוחות לעמוד בה, אבל עדיין ה' יתברך משאיר לנו את האפשרות, שהיא חייבת להיות כדי להשאיר את העקרון של הבחירה החופשית. כך אפשר להבין את הדברים בפשטות, אך חשוב להמשיך וללמוד את הדברים, להמשיך ולהתבונן בנושאים האלו ובעוד נושאים עקרוניים וחשובים, ועל ידי לימוד זה לבנות לנו עולם רוחני מפואר. הרב יצחק גרינבלט.
שאלה: דופן עקומה בסוכה - לכתחילה: האם אפשר להשתמש בהיתר של דופן עקומה לכתחילה? ואפרט את המציאות: בית שמצוי בכניסה שלו פרגולה בעלת 3 מחיצות כשרות כהלכה. כל השנה גג הפרגולה מקורה ע"י גגון פלסטיק שקוף, אולם שטח הפרגולה גדול מאד ויש צורך בסיכוך רב שעולה דמים מרובים. האם אפשר מטעמי חסכון להשאיר את הגגון הקבוע כמו שהוא במרחק של פחות מ-4 אמות ומשם להתחיל לסכך בעוד שהדופן והגג הקבוע יהוו דופן עקומה?
תשובה: להשתמש בזה לכתחילה ובתנאי שיהיה עד ארבע אמות.
שאלה: צניעות בין מאורסים:, רציתי לשאול שתי שאלות : 1. ידוע שאסור לאישה לתת מתנה לגבר וכן לגבר לתת מתנה לאישה, רציתי לדעת האם זוג שאינו נשוי וגם לא מאורס עדין, אבל מתכנן להתחתן, האם מותר להם להביא מתנה ליום הולדת אחד לשני? 2. אם בחורה נמצאת בבית לבד עם גבר (והגבר הזה במקרה גרוש) כי הם צריכים לתכנן משהו ביחד לאיזשהו ארוע, האם מותר להם להיות באותו בית לבד? האם מבחינת ייחוד זה יספיק שהדלתות יהיו פתוחות בבית וחלונות פתוחים? מדובר בדירת קרקע שמשקיפה אל הרחוב, יש שם ממול בית כנסת והרבה עוברים שם אשמח לתשובה מפורטת ושבת!
תשובה: 1. החשש הוא שמא התכוונו לקידושין, ואם ברור שלא התכוונו לקידושין מותר. ומה גם שזה לא בפני עדים, ומשום צניעות לא שייך פה. 2. דלתות פתוחות זה ר.
שאלה: למה התפילות לא נענות? : התפללתי הרבה, קיבלתי על עצמי כמה קבלות, ובכל זאת לא עברתי טסט. ובאמת שהתפללתי הרבה, ואם תגיד לי בגלל שהייתי יכול לעשות תאונה, אז למה הקב"ה לא יכל לבטל לי את הטסט ואז לא הייתי זורק 500 שקל לפח? בכללי אני מתחזק, ואני שמח שהתחזקתי אבל כל החופש בקושי יצאתי, לרוב המקומות אסור לצאת כבר, אסור להיות עם החברים בגלל שזה ליצנות ושחוק וקלות ראש, אין לי עבודה כי ברוב העבודות גם אסור לעבוד או שאי אפשר להתפלל מנחה וערבית במניין וגם לעבוד, ואני התפללתי שהקב"ה ימצא לי עבודה שאני אוכל להתפלל במיניין, שיהיה לי כסף לעצמי, את הכסף לרישיון נהיגה בקושי יש לי מסבא וסבתא ועכשיו אחרי שלא עברתי טסט נגמר לי הכסף מהם ככה שאני צריך לשלם מעצמי, ואני סתם התבאסתי שלא עברתי את הטסט, שכל החופש בקושי ראיתי את חברים שלי, שאין לי עבודה(אני בן 17 אבל עדיין צריך לחיות) ועוד התפללתי ביום הולדת שלי שזה עת רצון. הרב אני לא קיבלתי קבלות ועשיתי הכל כדי לקבל פרס, בכל מקרה עמדתי בקבלות שלי גם שלא עברתי אני מקבל באהבה, אבל בכללי חוץ מהעיניין של הטסט, למה לחברים שלי יש עבודה ולהם לא ממש אכפת מיזה שצריך להתפלל או שיש בנות בעבודה ואסור לגעת בהן, שהם עושים כסף ונהנים ויוצאים ואני בבית לבד? אז מה זה שווה שאני מתחזק ובודד? שבת ומחילה על האורך
תשובה: ב"ה שבוע טוב לך ידידי היקר. קראתי את מכתבך וכל כך הבנתי אותך. זה כל כך לא נעים להיכשל בטסט. אני מכיר את התחושה הזו, גם אני נכשלתי כמה פעמים, ואני מכיר זאת. לא קל, כשאתה חושב על כמה כסף זה לוקח לך, כמה התמודדויות, אבל דע לך ידידי, שכל התמודדות שאנו מתמודדים ומתגברים זו זכות עצומה ואוצר גדול שאנו זוכים להגיע אליו. פעמים רבות אנו עומדים באתגרים לא קלים, בהתמודדויות לא פשוטות, ואנו רואים כאלו שלא מתאמצים וממש קל להם, והדבר מאוד מחליש אותנו. חשוב לדעת לא להתרגש מכך, להבין שיש לה' חשבונות מאוד מלאים, חשבונות ממש מתאימים לכל אחד למה שהוא באמת צריך ולמה שבאמת טוב לו. לפעמים אנו במבט המצומצם שלנו קשה לנו לראות מה באמת טוב לנו, ולכן נראים לנו הדברים באופן לא נכון וראיה זו מקשה עלינו. חשוב לדעת, שכל התגברות, כל הקרבה שלך אתה זוכה בה לאוצר גדול בשמים, אוצר שאין כדוגמתו בכל ההנאות בעולם. נכון שזה לא קל, שטבע האדם לרצות להרגיש את הטוב כאן ועכשיו, אבל לא זו הדרך האלוקית. כדי לקבל את הטוב באמת, צריך להגיע לרמה מתאימה שנוכל לקבל אותו, להיות מוכנים לכך. אני יודע שלא תמיד קל, אבל דע שהדרך של האמת לא תמיד קלה אבל זו האמת ורק כך בונים. בהמשך הדרך את תברך על כל ההצלחות ועל כל הגבורה שגילית. היה חזק והמשך הלאה. הרב יצחק גרינבלט.
שאלה: חפץ שהושאר בטעות ונלקח: הרב לאחר מפגש חברים, עזרנו אחד לשני לקחת את החפצים לרכב, שחנה קצת רחוק. שניים הלכו ל"סיבוב" אחרון של הבאת הציוד הנותר, והשאירו במקום בטעות חפץ של חבר אחר. אותו חבר לא ראה צורך ללכת ולבדוק בעצמו, כי סמך עליהם שיביאו הכל. רק לאחר כמה שעות התברר שהחפץ הושאר בשטח, וכנראה נלקח. הנסיונות למצוא את החפץ לא הצליחו בינתיים. שוויו של החפץ כמה מאות ש"ח. האם יש אחריות כלשהי על החברים לשלם להשתתף עם בעל החפץ בנזק?
תשובה: לפי התיאור שלך אין על השניים חיוב, כיוון שלא עשו זאת זה דרך קבלת אחריות, אלא כטובה בלבד ללא התחייבויות. הרב מרדכי גרוס.
שאלה: לי יש סיבה לבדיקת הריון בשבת: האם אי מציאת סיבה להתיר זו סיבה לאסור? אבל מה הסיבה לאסור? בעלי אמור לטוס לשבועיים במוצ"ש, ולכן אני רוצה לערוך בדיקת הריון בשבת. צריך בשתן ראשון של בוקר, לא בערב. אני רוצה אותו לידי עם הוודע התוצאה. השאלה נשאלה בהמשך לשאלה "בדיקת הריון בשבת"
תשובה: אני לא הבנתי למה צריך לדעת, אבל יש בזה שאלה של צביעה בשבת, אמנם יש על מי לסמוך להתיר כיון שזאת צביעה שאין בה צורך והיא גם לא קיימא ולכן אם זה צורך גדול אז יש מי שיתיר. שוב אני לא יודע למדוד האם מקרה שלך הוא צורך גדול.
שאלה: מתנה מעובדת למנהל: האם מותר לאשה לתת מתנה למנהל בית הספר שעובדת אצלו? הם לא נפגשים ביום יום, הוא גר בעיר אחרת ויש לו כמה סניפים כך שהוא מגיע רק מידי פעם לביקורים. ואולי לתת בשם המשפחה בכלליות. ושבת
תשובה: לכאורה נראה שכן, רק שזה לא יביא לידי קירבה יתירה ושלא יהיה דומה לשוחד.
שאלה: האם מותר לראות סרטים שמוזכר בהם שם השם?: בהרבה סרטים וסדרות אנשים אומרים את שם השם לשווא. לא מדובר על אמרה בכוונה שלילית חס וחלילה, אך בהחלט ללא שום מטרת קודש. אני מרגיש לא נוח לראות סרט ופתאום לשמוע את שם השם נאמר לשווא. כמובן שלא ניתן לדעת מראש מה יאמר בסרט, אז האם יש איסור לראות סרטים וסדרות כלל?
תשובה: אין איסור, חשוב שהערכים הגלויים ועוד יותר הערכים הסמויים יהיו ראויים.
שאלה: מהי מצוות מעשר?: אם מעשר זה רק על תוצרת חקלאית, מדוע יש אנשים שנותנים מעשר מהמשכורת שלהם?
תשובה: מהתורה יש לתת תרומות ומעשרות מחמשת מיני דגן, יין ושמן. חכמים הרחיבו את הדין לכל הפרות והירקות. תרומות הכוונה לחלק שנותנים לכהן מכל היבול ולחלק שנותן הלוי לכהן מהמעשר שהוא קיבל. מהתורה אין לזה שיעור אבל חכמים נתנו שיעור לתרומה. מעשר, כשמו כן הוא, עשר אחוז מהיבול (שנשאר לאחר נתינת התרומה או המעשר שקדם לו) שניתן ללוי (מעשר ראשון) ושמעלים אותו לבית המקדש או לחילופין ניתן לעני. מכאן נלקח גם השם מעשר לנתינת כספים. נהגו ישראל לתת עשירית מהרווחים שלהם לצורך תלמידי חכמים או עניים וכד'.
שאלה: מודה אני עם גופיה: האם מותר לומר מודה אני עם גופיה כשקם בבוקר?
תשובה: מותר
שאלה: נאמנות משה: הרב, רציתי בבקשה לברר את שאלת הנאמנות של משה רבינו. הרמב"ם (יסודי התורה ח,א-ב) וכן ספר העיקרים (א, יח) מוכיחים שמשה נאמן מכך שעמ"י שמע במעמד את הר סיני שה אומר למשה :" עמוד פה ושמע את החוקים והמצוות וכו ". מעיון בפסוקים עלתה לי קושיה, הרי הפסוק הזה וגם כמה לפנים (דברים ה ) כלל אינם נאמרו למשה כשבנ"י שמעו!! דהיינו הדבר היחיד שבנ"י שמעו זה את עשרת הדברות (נאמר שאת כולם.). דהיינו, שישנה הוכחה שה אכן מדבר עם משה ושאכן ישנו צו אלוקי- אך.מי אמר שמכאן ולהבא יש תוספת לעשרת הדברות ושמשה הוא השליח בשביל כך? אם עמ"י לא שמע זאת ישירות מה - משה איננו נאמן במאת האחוזים!
תשובה: : עיקר הפקפוק באמונה בנביא נוגעת לעצם היכולת לשמוע דבר אלוקים ולא למות. זו היתה השאלה האמונית הגדולה. עד כמה יכול אדם קרוץ חומר להיות עם מלאכי מעלה. משה שמעמד הר סיני היה בהר ולא עם ישראל, משה שבניגוד לישראל שעם שמיעת קול אלוקים הם צעדו אחורה משה עולה להר ושומע את קול האלוקים זהו הבסיס ליכולת משה להתנבא באספקלריה בהירה.
שאלה: זמינות של קצין ביטחון בשבת: אני עובד בתור קצין ביטחון של אחת מחברות השיווק הגדולות בארץ ואחד מהתנאים הוא שאני צריך להיות זמין לכל מקרה חירום 24 שעות וזה כולל שבת מקרי חירום לדוגמא יכולים להיות פיגועים שריפות פציעות וכדומה הרשת סגורה בשבת אבל יש בחנויות מאבטחים ששומרים עליהם כל הזמן האם מותר לי להסתובב עם הטלפון הנייד עליי בשבת והאם מותר לי לתת מענה למקרי החירום בשבת?
תשובה: זה ענייני דרבנן, ולכן אם יש פה איזה עניין של פיקוח נפש ברור שמותר לתת מענה. גם אם זה בעיה של מחבלים שבאים לגנוב וכו' מותר שהרי הם אח"כ יבואו ויהרסו עוד ואתה תוכל למנוע מהם כבר עכשיו.
שאלה: מה עדיף - אתאיסט או מוסלמי?: יש לי חבר לעבודה שהוא אתאיסט. הסברתי לו כמה חשובה האמונה בבורא עולם, והוא שאל אותי אם זה כל כך חשוב, מה הייתי בוחר - שהוא יהיה אתאיסט או מוסלמי (בהנחה שיש רק שתי אפשרויות). לא ידעתי מה להגיד, ורציתי את עצתך בענין.
תשובה: כיון שהתשובה מעט ארוכה, אשיב תחילה בקיצור כי האמונה המוסלמית עדיפה על אתאיסטיות, אך לאתיאסטיות מעלה בכך שהיא יכולה להוות 'מקפצה' לאמונה שלמה יותר מהאיסלם. כל זאת בהתייחס לתפיסת העולם עצמה, ולא לאנשים שלא תמיד הולכים לפי אמונתם המוצהרת. ובהרחבה: יש להפריד בין התשובה התאורטית לתשובה המעשית, או בין המושגים המופשטים 'מוסלמי' ו'אתאיסט', כפי שהם אמורים להיות, לבין האנשים שמשייכים את עצמם לקבוצות אלו. מבחינה תאורטית, אמונת האיסלם אכן עדיפה לאין ערוך על האתיאיזם. באיסלם יש אמנם עיוותים רבים, אך יש בו גם נקודות אור כמו אמונה באל אחד, אמונה שיש משמעות למעשה האדם, וגם אי אלו ערכים שמבטאים   אמנם ברמה מאוד מצומצמת וחלקית   את רצון ה'. לעומת זאת האתיאיזם טוען שהעולם בו אנו חיים הוא חסר משמעות ומקרי והוא כלל אינו מכיר את בוראו. אדגים זאת דרך היחס למוסר: אמונה באל אחד מתבטאת בין היתר בהבנה שהמימד המוסרי של האדם אינו מקרי, אלא הוא הוטבע בו ע"י הבורא, ופיתוח של מימד זה הינו בעל משמעות אמיתית ונצחית. לעומת זאת לפי האתיאיזם 'הטהור' מתפרש בהכרח המוסר הטבעי כעניין מקרי לחלוטין, והרצון לסייע לזולת אינו שונה במהותו מכל תאווה חולפת, שאין לה כל משמעות אמיתית. לכן, תפיסת עולם אתיאיסטית שנאמנת לדרכה עד הסוף אמורה לדעתי להגיע למסקנה שתחושת המוסר הטבעי אותה חש כל אדם היא הבל וריק, מסקנה שאכן העלו אותה הוגי דעות אחדים. לכן ברמה התאורטית ודאי שאמונת האיסלם עדיפה, אולם יש לסייג זאת בסייג אחד חשוב   לפעמים האתיאיזם הוא שלב שבעקבותיו ניתן להגיע לאמונה מזוככת יותר, ובמילים אחרות לפעמים האדם האתאיסט כופר בהתאם לרמת האמונה אותה הוא מכיר, שהרי אי אפשר לכפור במה שלא מכירים, וכפירה זו מאפשרת לו להיפתח לאמונה עמוקה יותר שיכולה להתיישב על ליבו ודעתו. כל זאת ברמה התאורטית, אולם ברמה המעשית שאלת המפתח לדעתי היא אם האדם שומר על צלם האלוקים שבו, ובכלל זה על המוסר הטבעי. כידוע, לא כל המוסלמים הולכים באמת הדרך האיסלם, ומאידך לא כל האתיאיסטים הולכים באמת בדרך האתיאיזם, ורבים מהם יכולים להיות מאוד מוסריים בהנהגתם המעשית, וגם באמונתם הפנימית שהמצפון של האדם אינו סתמי. יש מקום להרחיב עוד, אך תקצר היריעה במסגרת זו.
שאלה: טעות האחרונה ותפילה מפלאפון:, 1. מה דין תפילה שנאמרת דרך פלאפון? היום יש אפליקציה לכל תפילה, סידורים שלמים בפלאפון, ברכת המזון, מגילות, סליחות וכו', האם התפילה הזו נחשבת כמו תפילה מסידור? האם זה לא בעיה? 2. במידה והתבלבלתי ואמרתי "בורא נפשות" במקום "מעין שלוש" אחרי אכילת ירקות ומזונות, האם עדין יצאתי ידי חובה?!
תשובה: 1.אין בעיה להתפלל מתוך פלפון,המשמש בזמן התפילה לסידור ולא מפריע למתפללים. 2. ברכת בורא נפשות אינה דומה לברכת שהכל ואי אפשר לברך אותה במקום ברכות אחרות. אולם בדיעבד מי שכבר בירך בורא נפשות במקום על המחיה לא יברך שוב על המחיה כיון שיש מיעוט הדעות שסובר שברכת בורא נפשות פוטרת על המחיה ובדיעבד אנו חוששים לשיטה זו משום ספק ברכות להקל.
שאלה: החלשת הרבנות: בס ד לכבוד הרב, הרב ענה שיש ללכת אחרי הגוף שמשגיח הכי טוב. האם אין בזה החלשת הרבנות? האם אין אנחנו שואפים שהרבנות תהיה רבנות כללית? הרי גופים כמו בד ץ העדה החרדית קמו בכוונה נגד הרבנות. ואם צריך ללכת באמת אחרי הרבנות המשגיחה כמו שצריך,האם הרבנויות הבאות מתאימות: 1)רבנות קרית אתא. 2)רבנות העיר חיפה. 3)רבנות העיר שהם. 4)רבנות העיר טבריה. השאלה נשאלה בהמשך לשאלה "בד ץ או רבנות?"
תשובה: זה ברור שהכוונות שלהם אינם כשרות, אבל גם ברבנות יש רגיל ומהדרין. אם אתה רוצה מהדרין באמת, תבדוק באותה העיר מה הכשרות שם. אם יש אפשרות של רבנות והיא ר תעדיף רבנות. אני לא מתמצא ברמת הכשרות הרבנות בכל עיר. אתה צריך לשאול את בני העיר מה מצב כשרות הרבנות שם.
שאלה: שאלות בענייני נטילת ידים: כבוד הרב, אני מעוניין לשאול מספר שאלות: 1. האם מותר לנגב במגבת שבה אני מנגב את ידי לאחר נטילת ידיים גם את הפנים וחלקי הגוף האחרים? 2. לאחר שאני נוטל את ידיי והולך לנגב אותן במגבת, חלק מהטיפות שהיו על ידיי נפלו על שפת הכיור, השיש והרצפה. האם יש למהר ולנקות את הטיפות האלו? על תשובתך.
תשובה: 1. מותר אף לנגב את הפנים בלחלוחית שנשאררה על הידים מהנטילנ כפי שנפסק בהלכות תשעה באב (שולחן ערוך סימן תקנד סע' י'-י"א) "נוטל אדם ידיו שחרית.ולאחר שניגב ידיו ועדיין לחות קצת, מעבירם על עיניו.". 2.לא צריך למהר, לאחר גמר ניגוב הידים ינקה וינגב את המים. יום טוב
שאלה: פרקי אבות לגיל הרך: הרב! אני הולכת ללמד את פרקי אבות השנה בעז"ה בכיתה א. כיצד אפשר להעביר את החומר בצורה חווייתית ונעימה לרמת הגיל בלי לפגוע בכוונתה של תורה? בלי לזלזל בתורה.
תשובה: את צריכה להסביר לילדים שבפרקי אבות מובאות מידת שהדריכו איך ראוי לאדם להתנהג. לילדים קטנים קשה לקבל את זה מיד כי הילד עושה שלא לשמה אלא בשביל לקבל משהו ולכן המורה צריכה להסביר להם שמה שהם לומדים כרגע זאת המטרה והם בדרך לשם, שלא תיפול דעתם שהם עוד לא שם. אלו משניות של חסידות, וזו דרגה גבוהה.
שאלה: סליחות לנשים: הרב! יש לי כמה שאלות לגבי הסליחות: האם אפשר להגיד קריאת שמע לפני הסליחות? האם נשים חייבות בסליחות? והאם כשאני קמה בבוקר לסליחות עליי להגיד קודם ברכות השחר?
תשובה: לשואלת, 1. זמן קריאת שמע מתחיל משלושת רבעי שעה לפני הזריחה (היום - 5.30), וזוהי ההגדרה המקובלת לזמן "משיכיר את חברו" (ראי שו"ע או"ח סי' נח ס"א). לכן, אם הסליחות מוקדמות יותר אין לומר קריאת שמע לפני הסליחות. 2. נשים אינן חייבות באמירת סליחות (ילקוט יוסף, 'אוצר דינים לאישה ולבת', פ"ז ס"ו  מקדש ישראל, מאת הרב הרפנס, ימים הנוראים סי' נט). אמירת הסליחות היא מנהג, ובמנהג מה שקובע הוא מה שנהגו בפועל. המנהג המקובל הוא שהגברים אומרים את הסליחות בקביעות ואילו הנשים אומרות רק בהזדמנויות מיוחדות לפי יכולתן ורצונן. יש במקורות ראיות לכך שמדי פעם נשים השתתפו בסליחות (כגון ברמ"א סי' פח ומשנ"ב שם ס"ק ח, ומקורות נוספים ב'מקדש ישראל' הנ"ל), אך כנראה בדרך כלל לא היה זה מנהג קבוע מקיף ומחייב (רבי חיים פאלאג'י, ב'צוואה מחיים' אות נח, אף העדיף שנשים לא תבואנה לסליחות, מטעמי צניעות). 3. מאחר שאמירת הסליחות כוללת פסוקים, יש להקדים ולברך ברכות התורה לפני הסליחות.
שאלה: בר מצווה ביום כיפור: ילד נולד ב -י בתשרי כלומר ביום הכיפורים מתי יכול להניח תפילין ומתי שבת חתן? בברכת שנה טובה
תשובה: הוא חייב במצוות מיום הכיפורים. הנחת התפילין הראשונה כחייב במצוות הוא יניח למחרת יום כיפור. יש נוהגים להניח תפילין לפני תאריך הבר מצוה. שבת חתן יש לעשות בשבת שבין יום כיפור לסוכות. מזל טוב.
שאלה: נטיעה ערב שמיטה: נטעתי היום (ה באלול ע"ד) שתילי גפן בגינה. השתילים היו בעציצי פלסטיק ומונחים על האדמה לפני טו באב. כשהשתילים נשתלו באדמה הגוש היה יציב. העציצים הועברו לזמן קצר מעל משטח בטון שמתחתיו ניילון תחת השמיים. בעציץ היו שלושה נקבים עגולים בקוטר 1.45 ס"מ ועוד נקבים קטנים יותר. מה הדין? האם לעקור? לא יהיה לי הפסד כספי.
תשובה: וברכת ד' אם רק הועברו על משטח (לא הונחו תקופה ארוכה) מעל המשטח בטון, אין בעיה הלכתית ושנת הערלה הראשונה היא תשע"ד. כתיבה וחתימה טובה הרב יהודה הלוי עמיחי מכון התורה והארץ
שאלה: רימון מול אתרוג - איזה אינטרנט עדיף?: למי שצריך לגלוש לצורכי פרנסה האם רימון מותר לכתחילה? מותר בשעת הדחק? ואם מותר - איזה רמת הגנה הרב דורש?
תשובה: צריך סינון שלא יראו בו כל התועבות, ואינני יודע האם רימון מספיק, יכול להיות שצריך יותר חסימה מרימון. אם אין אז רימון יכול להספיק.
שאלה: כשרות על משקה פרידום של חברת פוראוור: הרב, אני משווקת של חברת פוראוור, יצרנית תוספי תזונה. על מרבית תוספי התזונה ישנה כשרות. ישנו מוצר אחד שאין עליו כשרות, משקה פרידום, הוא עוזר מאוד במקרים של דלקת פרקים, דלקות בגידים, פריצת דיסק ועוד. לבעיות אלה אין מענה ברפואה הרגילה וישנו מענה חלקי ברפואה האלטרנטיבית. לעומת זאת, משקה הפרידום עוזר לפתור לחלק ניכר מהבעיה, והוא עוזר לאנשים בצורה משמעותית. הסיבה לכך שאין עליו כשרות היא כי הוא מכיל "אבר מין החי". למשקה אין טעם טוב. רציתי לדעת האם מותר לשתות את המשקה? האם הרב יכול לפרט האם יש מיקרים בהם מותר או אסור להשתמש במשקה על מנת שאוכל להתאים את המשקה ללקוח?
תשובה: ב"ה שלו-ם וברכה המשקה טרף ששותים אותו בדרך שתייה לכן אין להשתמש בו. אם הוא היה בתוך קפסולות היה אפשר לדון להקל במקרים מסוימים. הרב חגי בר גיורא
שאלה: לעשר בשבת: האם ישנה אפשרות לעשר בשבת, למי ששכח לעשר לפני שבת? ומה ניתן לעשות עם ירקות לא מעושרים שהכניסו בתוך סיר מרק עוף לשבת? כמו"כ האם שייך לעשר על תנאי לכל מי שישכח לעשר, כפי שישנם רבנים שמורידים חלה ומכוונים לכל מי שישכח להוריד חלה מהמצות בחג הפסח?
תשובה: וברכת ד' יאמר נוסח הפרשה מערב שבת, מופיע בשמירת שבת כהלכתה (פי"א סעי' כ, כג), אם הפירות טבל ודאי יש לברך לפני אמירת הנוסח בע"ש ובשבת אומר נוסח רגיל.. הפרשה זו מועילה רק לפירות שיאכל בשבת. בנוגע להפרשה עבור אחרים, יש בה אריכות גדולה על מעשהו של ר' דוד בהרן זצ"ל, עיין בספר ארח דוד שהאריך והביא את השיטות המקלות והמחמירות בשאלה זו. אפשר לעשות אבל לא ברור שמועיל. כתיבה וחתימה טובה הרב יהודה הלוי עמיחי מכון התורה והארץ
שאלה: מאכל בשרי חם שנגע בתבנית חלבית: הרב חתיכת בשר חמה נגעה בתבנית תנור חמה ממתכת נקיה שהיא לשימוש חלבי אך לא נעשה בו שימוש חלב ביממות האחרונות (הוכן בו מאפה פרווה על גבי נייר אפייה). מה עלי לעשות בתבנית?
תשובה: שלו' לשואל הנכבד. תבנית תנור חמה מוגדרת בהלכה כלי ראשון ולכן היא בלעה את טעם חתיכת הבשר שהונחה בה. מכיון שתבנית זו משמשת בדרך כלל למאכלי חלב הרי שבלועים בה טעמי חלב ובשר גם יחד ומשום כך התבנית טעונה הכשרה. על אף שבדרך כלל כלי שבלע ע"י אפיה או צלייה דינו בהכשרה על ידי אש - ליבון חמור (היינו שהכלי יאדים מחום האש או שניצוצות יותזו ממנו), במקרה שלנו אין צורך בכך אלא די בליבון קל היינו לחמם את הכלי כך שאם יגע בו קש הוא יישרף. טעם הדבר- מכיון שהיה הפרש של עשרים וארבע שעות בין בליעת טעם הבשר (היינו הנחת חתיכת הבשר בתבנית) לבליעת טעם החלב (השימוש האחרון בתבנית עם מוצרי חלב). הרי הדבר מוגדר בהלכה "כהיתרא בלע" ולכן די בהכשר קל יותר- ליבון קל. בתבנית הדבר קל לביצוע, יש לנקות אותה ולאחר מכן להכניסה לתנור ולהפעילו בדרגת החום המרבי למשך חצי שעה. את חתיכת הבשר מותר לאכול מכיון שטעם החלב שהיה בתבנית היה פגום ובדיעבד אינו אוסר. הרחבה: מן התורה אסור לבשל בשר וחלב בכלי אחד בבת אחת, וכן אסור לבשלם אחד אחרי השני בכלי אחד- ובלבד ששני הבישולים נעשים תוך עשרים וארבע שעות. חכמים אסרו לבשל באותו הכלי בשר וחלב אף אם הבישולים נעשו במרווח של יותר מעשרים וארבע שעות, לכן יש להכשיר את התבנית. אך מעיון שהתבנית לא בלעה איסור חמור של תורה אלא קל יותר של חכמים הקלו ח והצריכו הכשר קל יותר היינו ליבון קל. כן מבואר בשו"ת חת"ס יו"ד סימן ק"י, ועיין אף לכה"ח אורח חיים סימן תנ"א ס"ק ע'. הרב משה בר ציון
שאלה: נפטר שנקבר היום: ב"ה שליט"א זה דחוף מחילה אדם שנקבר היום : מתי עושים סעודה ודברי תורה? מתי מסתיים השבעה? ובשורות טובות
תשובה: סעודת הבראה עושים שחוזרים מבית עלמין. סוף השבעה ביום ראשון בבוקר. וכיון שאי אפשר במוצ"ש יעשו סעודה ביום חמישי בערב.
שאלה: ענבים סחוטים: סחטנו ענבים שגדלו אצלנו בחצר. הוצאנו מהם את הקליפות וחיכינו. נהיה לנו יין יבש ולא טעים - לכן הוספנו סוכר. האם היין במנותק כשר לקידוש וברכתו הגפן?
תשובה: ב"ה שלו-ם וברכה היות ויש רוב יין אפשר לברך הגפן וקידוש בתנאי שהיין לא נהפך לחומץ.(רק לפי הרמב"ם אין להוסיף) הרב חגי בר גיורא
שאלה: הכשרת טוסטר לחיץ: יש לנו טוסטר חלבי. בטעות הבן שלנו שם בתוך נייר אפיה שניצל וחימם בטוסטר. איך מכשירים את הטוסטר?
תשובה: אין דרך להכשיר את הטוסטר (כיוון שהכשרתו רק על ידי ליבון שיקלקל את המכשיר) הרב עודד מילר
שאלה: נצרות מול יהדות: יש לי שאלה האם האלוהים שלנו (היהדות) הוא האלוהים של הנצרות? כלומר אותו אל.
תשובה: כדברי פרעה 'לא ידעתי את ה' ', אף אנו נאמר 'לא ידענו את האלוהים של הנצרות'. לכן קצת קשה לענות על שאלתך. אנחנו אומרים בכל יום "שמע ישראל ה' אלוקינו ה' אחד", ופירש רש"י "ה' שהוא אלהינו עתה ולא אלהי האומות, הוא עתיד להיות ה' אחד, שנאמר כי אז אהפוך אל עמים שפה ברורה לקרוא כולם בשם ה' ונאמר ביום ההוא יהיה ה' אחד ושמו אחד". אלוקים הוא אחד, הוא בורא הכל והוא מנהיג את הכל - את עם ישראל. את כלל האנושות, את היתושים ואת הכוכבים. אמנם יש כאלו שמכירים בכך יותר, ויש שפחות. יש שחושבים מחשבות מוטעות ומעוותות על אלוקים, מי יותר ומי פחות, וברור שבנצרות יש הרבה תפיסות מעוותות מצד אחד, אך גם התקדמות משמעותית ביחס לתפיסה האלילית שדמיינה את אלוקים בצורה מאוד מגושמת.
שאלה: ק"ש על המיטה לפני סליחות: הרב! התכוונתי האם אפשר להגיד קריאת שמע על המיטה לפני שאני הולכת לסליחות בלילה כדי שאני יחזור מהסליחות ואוכל מיד להיכנס לישון? השאלה נשאלה בהמשך לשאלה "סליחות לנשים"
תשובה: לשואלת, את פרשיית "שמע ישראל" וברכת "המפיל" יש להסמיך לזמן השינה. שאר החלקים שנהוג לאומרם ניתן להקדים לפני הסליחות.
שאלה: הכשרת טוסטר לחיץ - המשך: האם צריך לזרוק את הטוסטור או שאפשר להשתמש בו? הניר אפיה כיסה את השניצל כך שאף טיפת שמן או שניצל לא נגעה בטוסטר. השאלה נשאלה בהמשך לשאלה "הכשרת טוסטר לחיץ"
תשובה: בדרך כלל המציאות היא שהטעם ואף השמן של הבשר עוברים גם לצד השני של הנייר. בוודאי כאשר לוחצים את השניצל בטוסטר.
שאלה: מחיר הובלה שהשתנה: מי שהזמין ספה וסיכם מחיר סופי על הובלה בעלות 200 שח, ושהגיעו לבית היא לא נכנסה דרך הדלת, הכניסו אותה דרך החלון ודרשו 300 שח. האם צריך לשלם?
תשובה: אם הצדדים התייחסו מראש לאפשרות כזו, יש לנהוג על פי הסיכום. אם לא התייחסו מראש לאפשרות כזו, כי הניחו בפשטות שהספה תיכנס דרך הדלת. המזמין צריך להוסיף למוביל עבור טרחתו הנוספת שלא הייתה צפויה. כמות התוספת שצריך להוסיף לו משתנה לפי העיתוי בו המוביל הודיע למזמין שהוא ידרוש את הסכום הנוסף: אם הוא דרש זאת קודם שהוא הכניס הספה לבית, עליו לשלם לו לפי דרישתו את מלא ה100   הנוספים, אך אם הוא דרש זאת רק לאחר גמר עבודתו, מוטל על המזמין להוסיף לו לפי המחיר המקובל-הנמוך בשוק לתוספת מאמץ להכנסת ספה מהחלון. כלומר לברר מהו טווח המחירים המקובל בשוק עבור תוספת עבודה זו ולהוסיף לו לפי הנמוך שבהם. הרב מרדכי גרוס
שאלה: אוכל מגויים: אני עובד עם מלא ערבים ולפעמים הם נותנים לי ממתקים ואני לא יודע אם זה כשר זה רשום בערבית. מה לעשות? לקחת או לא ואיך להסביר להם שאני אוכל כשר? אחד הערבים פתח וופל בעטיפה עם כיתובים בערבים ופשוט נתן לי אותה ונשאר לידי. אז אכלתי(לא רציתי ולא היה לי נעים הוא היה לידי) אני לא יודע אם זה כשר או לגביי שוקולד שנותנים אני לא ידעתי שזה לא כשר ואכלתי. יש משהו שאפשר לעשות? צום?
תשובה: ב"ה שלו-ם וברכה אין לאכול בלי כשרות. תגיד את זה מראש לשאר העובדים והם יבינו. בהצלחה הרב חגי בר גיורא
שאלה: דין שלא בפני שני בעלי הדין: לכבוד הרב! במסכת קידושין דף ע. כאשר רב יהודה בא לדין לפני רב נחמן, משמע מהגמרא שם שרב יהודה סיפר לרב נחמן מדוע נידה את אותו אדם, לפני שהאדם עצמו בא לדין לפני רב נחמן. ואם אכן כך היה לכאורה רב נחמן ורב יהודה שניהם עברו על האיסור לשמוע את דברי בעל הדין שלא לפני בעל הדין השני? ואיך יכול להיות שרב נחמן דן את אותו האיש לאחר מכן? ונראה שדבר זה אכן קרה לפני שבא בעל הדין השני שהרי, רב נחמן שאל את רב יהודה מדוע הגיע אליו, ואם היה זה בשעת הדין, לא היה צריך לשאלו, שהרי ברור שהגיע לדין אצלו?
תשובה: בספר נתיב ישר על אגדות הש"ס ופרקי אבות (לרב אברהם הלוי איש הורוויץ, חלק ג' עמ' קפ"ג) דן בדבר והביא שתי תשובות: א. נאמר בגמרא שרב נחמן אומר לרב יהודה "לישתעי מילי כי היכי דלא לימרו מחנפי רבנן אהדדי". משמע שלולא טעם זה כבר היה בדעתו של רב נחמן לפטור את רב יהודה מבלי שום משפט, לאחר שראה את גדולתו ערכו של רב יהודה. וממילא לא קשה כיצד שמע רב נחמן את טענותיו של רב יהודה שלא בפני בעל דינו, כיון שלא היה כאן באמת משפט אלא בירור המקרה בלבד. ב. אילו היה בא ההוא גברא לפני רב נחמן, והיה אומר לו שיש לו דין תורה עם רב יהודה, בודאי לא היה שומע רב נחמן את טענותיו שלא בפני רב יהודה, וכן לא היה שומע את טענותיו של רב יהודה שלא בפני בעל דינו. אבל כנראה, בא ההוא גברא לפני רב נחמן עוד בטרם שבא רב יהודה וטען על רב יהודה שנידה אותו והכריז עליו שהוא עבד, וכן מוכח מזה שטען רב נחמן לפני רב יהודה את טענות בעל דינו, משמע שכבר היו הטענות ידועות לרב נחמן. ומכיון שבעל דינו של רב יהודה כבר אמר את טענותיו לפני רב נחמן, כבר היה יכול רב נחמן לשמוע את טענותיו של רב יהודה גם שלא בפני בעל דינו. ולרב נחמן לא היה מה לעשות, כיון שההוא גברא בא פתאם וטען לפניו את טענותיו על רב יהודה, על רגל אחת, שלא בפני רב יהודה, ואח"כ אמר לו לרב נחמן שברצונו להזמין את רב יהודה לדין תורה. יום טוב
שאלה: תפילה בנוסח שונה: בהמשך לתשובת הרב לגבי נוסח הסליחות האם אדם יוצא גם בנוסח התפילה? השאלה נשאלה בהמשך לשאלה "סליחות בנוסחים שונים"
תשובה: בשלד המרכזי של התפילה כגון תפילת עמידה וברכות שתוקנו ע"י ח על כל אחד לשמור על מנהג אבותיו, בתוספות לתפילה ובפיוטים בן עדה אחת המתפלל בעדה אחרת יכול לשנות כמנהג המקום.